# Okresné riaditeľstvo

## Hasičského a záchranného zboru v NOVOM MESTE NAD VÁHOM

Odborárska 12, 915 01 Nové Mesto nad Váhom

v súlade s príslušnými ustanoveniami zákona č. 314/2001 Z. z. o ochrane pred požiarmi v znení neskorších predpisov a  na základe § 2 ods. 1 Vyhlášky Ministerstva vnútra Slovenskej republiky č. 121/2002 Z. z. o požiarnej prevencii v znení vyhlášky  MV SR č. 591/2005 Z.z. a v spolupráci s

### 

### **V y h l a s u j e**

## Čas zvýšeného nebezpečenstva vzniku požiaru,

**v územnom obvode okresu Nové Mesto nad Váhom a Myjava,**

**od 16 marca 2012 - do odvolania**

V čase zvýšeného nebezpečenstva vzniku požiaru je každý povinný dodržiavať zásady protipožiarnej bezpečnosti.

Fyzickým osobám sa na lesných pozemkoch  **z a k a z u j e**  najmä:

\*     zakladať alebo udržiavať ohne,

\*     fajčiť alebo odhadzovať horiace alebo tlejúce predmety,

\*     vypaľovať porasty bylín, krovín a stromov.

Vlastníci, správcovia, alebo užívatelia lesných pozemkov v súvislosti s ochranou lesa pred požiarom sú

**p o v i n n í**  najmä :

\*    zabezpečovať v lesoch hliadkovaciu činnosť; pre osoby vykonávajúce hliadkovaciu činnosť vypracúvať časový harmonogram s určením trasy pochôdzok a s uvedením konkrétnych časov a miest, kde sa má hliadkovacia služba v danom čase nachádzať a zabezpečovať jej vhodný systém spojenia s ohlasovňou požiarov,

\*   zabezpečiť umiestnenie potrebného množstva protipožiarneho náradia na určenom mieste v závislosti od plochy lesných porastov,

\*    udržiavať existujúce prejazdové cesty, zvážnice a zdroje vody v stave, ktorý umožňuje bezproblémový príjazd hasičských jednotiek a ich využitie na účinný zásah,

\*     prijímať osobitné opatrenia pre priestory postihnuté kalamitou, zamerané najmä na :

1. urýchlené odstraňovanie dreva a ďalšieho horľavého odpadu z blízkosti objektov,

2. vytváranie rozčleňovacích pásov na zabránenie šírenia požiaru,

3. prednostné zabezpečenie prejazdnosti lesných ciest a zvážnic pre hasičskú techniku.

\*   vybaviť prenosnými hasiacimi prístrojmi pracovné stroje, napríklad lesné kolesové traktory, harvestory, traktory a iné vozidlá, ktoré sa používajú na spracovanie dreva a zvyškov po ťažbe.

pplk. Ing. Karol Prno v.r.

riaditeľ Okresného riaditeľstva HaZZ

v Novom Meste nad Váhom